《北归舟次清远县上游欲入硖》
宋代·曾丰

舟行所至与清逢，殊觉今清又不同。
山到江湄穷则变，水归峻口窒斯通。
秋风鏖叶地频顣，夜月铄云天屡空。
兀坐篷窗闲四顾，太虚还似我胸中。

作者简介：（1142—?）乐安人，字幼度。孝宗乾道五年进士。以文章名。累官知德庆府。晚年无意仕进，筑室称樽斋，以诗酒自娱。有《缘督集》。